Maughold (Man)

Maughold (mansk: Machall) er en parish (sogndistrikt) og en landsby på Man (sognenavnet på mansk er Skyll Maghal). Stedet er navngitt etter sankt Maughold av Man, øyas skytshelgen. 

Landsbyen Maughold ligger ved kysten, i underkant av 5 km fra byen Ramsey, og med berglendt terreng på landsiden. Sognet inkluderer det meste av North Barrule, den nest største fjellet på øya. En andel av landet i området er eid av Manx National Heritage siden 1965.Pictures on a map - Port Erin: «Maughold church contains a number of historically important Celtic crosses. A portion of the land has been in Manx National Heritage ownership since 1965.»

Maughold-kirken, sognekirken for området, inneholder en rekke historisk betydningsfulle manxkors i stein, en aktivitet som viser at dette stedet var av stor kristen betydning, grunnlagt så tidlig som på slutten av 600-tallet. Området har dog bevis for tidligere bosetning. Det finnes neolittiske graver som eksempelvis Cashtal yn Ard («Høydeborgen») i nærheten av Cornaa som er et av de best bevarte megalittiske monumenter på Man, datert til rundt 2000 f.Kr.Cashtal yn Ard Åsene fra BallajoraBallajora Quarry Halt, et stoppested for Manx Electric Railway. til Barony har gravhauger fra bronsealderen.

Hele 44 steinkors er funnet ved sognekirken Maughold, og mange av steinkorsene har inskripsjoner som minner navnene på prestene og biskopene på det tidligere klosteret her. «Irneit», antagelig en biskop, er minnet på et kors som er datert til rundt 650-700. Flere av korsene har også spor av norrøn innflytelse. De norrøne nordboerne hadde ikke tradisjonen å skulpturere i stein, men å skjære i tre. På Man overtok de den manske praksisen etter at de selv ble kristnet. En stein som er datert fra rundt 1200 har en runeinskripsjon: «Juan prest skar disse runer». En norrøn manxkors som ble funnet her har motiv fra sagnene om Sigurd Fåvnesbane. Minneruner som var inngravert på korsene knytter norrøne navn med keltiske navn, noe som beviser at de to folkene giftet seg med hverandre og ble til ett.Manx National Heritage: Manx Crosses 

Mange manxkorsene som er funnet her er i dag bevart i Manx museum, men flere er fortsatt oppbevart i kirken. Et av disse fra antagelig 1300-tallet har den tidligste beskrivelsen av Mans våpenskjold, «Three Legs of Man», et triskele, og er gjort i en sandsteintype kalt «sankt Bees», et minne om Maugholds forbindelse til klosteret Furness Abbey i Cumbria.The History of Maughold Parish 

Et innløp ved kysten har blitt benyttet sin førhistorisk tid for anløp og fiske, og det er bevis for at mineralressursene rundt Maughold har blitt utnyttet som middelalderen. Det er spor av utvinning av jern i nærheten av Maughold Head som ligger øst for landsbyen. Dette stedet er det mest østlige punktet på Man og har et fyrtårn.

 Referanser 

 Eksterne lenker 

 Maughold Parish Commissioners, lokal og nasjonal informasjon

Kategori:Landsbyer på Man
Kategori:Mans parishes